CELEX: 22016D2172
Language: et
Date: 2015-06-11 00:00:00
Title: EMP ühiskomitee otsus nr 137/2015, 11. juuni 2015, millega muudetakse EMP lepingu I lisa „Veterinaar- ja fütosanitaarküsimused“ [2016/2172]

15.12.2016   
               
               
                  ET
               
               
                  Euroopa Liidu Teataja
               
               
                  L 341/18
               
            EMP ÜHISKOMITEE OTSUS
      nr 137/2015,
      11. juuni 2015,
      millega muudetakse EMP lepingu I lisa „Veterinaar- ja fütosanitaarküsimused“ [2016/2172]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  Komisjoni määrus (EÜ) nr 877/2003, (1) mis on EMP lepingusse inkorporeeritud, aegus 25. mail 2005 ning sellest tulenevalt tuleks sellele osutav viide EMP lepingust välja jätta.
               
            
                  (2)
               
               
                  Nõukogu direktiiv 70/524/EMÜ, (2) tunnistati kehtetuks Euroopa Parlamendi ja nõukogu määrusega (EÜ) nr 1831/2003 (3) ja Euroopa Parlamendi ja nõukogu määrusega (EÜ) nr 767/2009, (4) mis on kõik EMP lepingusse inkorporeeritud, ning sellest tulenevalt tuleks direktiivile 70/524/EMÜ osutav viide EMP lepingust välja jätta.
               
            
                  (3)
               
               
                  Nõukogu direktiiv 87/153/EMÜ (5) tunnistati kehtetuks määrusega (EÜ) nr 1831/2003, mis on mõlemad EMP lepingusse inkorporeeritud, ning sellest tulenevalt tuleks direktiivile 87/153/EMÜ osutav viide EMP lepingust välja jätta.
               
            
                  (4)
               
               
                  Komisjoni otsus 95/10/EÜ, (6) mis on EMP lepingusse inkorporeeritud, aegus 30. märtsil 2002 ning sellest tulenevalt tuleks sellele osutav viide EMP lepingust välja jätta.
               
            
                  (5)
               
               
                  Komisjoni otsus 2006/478/EÜ, (7) mis on EMP lepingusse inkorporeeritud, aegus 30. juunil 2010 ning sellest tulenevalt tuleks sellele osutav viide EMP lepingust välja jätta.
               
            
                  (6)
               
               
                  Nõukogu otsus 2008/486/EÜ, (8) mis on EMP lepingusse inkorporeeritud, aegus 30. juunil 2012 ning sellest tulenevalt tuleks sellele osutav viide EMP lepingust välja jätta.
               
            
                  (7)
               
               
                  Käesolevas otsuses käsitletakse söötadega seotud õigusakte. Sööta käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
               
            
                  (8)
               
               
                  Seetõttu tuleks EMP lepingu I lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu I lisa II peatüki punktide 1 (nõukogu direktiiv 70/524/EMÜ), 1zg (komisjoni määrus (EÜ) nr 877/2003), 2 (nõukogu otsus 87/153/EMÜ), 10 (komisjoni direktiiv 95/10/EÜ), 45 (nõukogu otsus 2006/478/EÜ) ja 46 (nõukogu otsus 2008/486/EÜ) tekst jäetakse välja.
      Artikkel 2
      Käesolev otsus jõustub 12. juunil 2015, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 3
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 11. juuni 2015
         
            
               EMP ühiskomitee nimel
            
            
               eesistuja
            
            Gianluca GRIPPA
         
      
      
         (1)  ELT L 126, 22.5.2003, lk 24.
      
         (2)  EÜT L 270, 14.12.1970, lk 1.
      
         (3)  ELT L 268, 18.10.2003, lk 29.
      
         (4)  ELT L 229, 1.9.2009, lk 1.
      
         (5)  ELT L 64, 7.3.1987, lk 19.
      
         (6)  EÜT L 91, 22.4.1995, lk 39.
      
         (7)  ELT L 189, 12.7.2006, lk 7.
      
         (8)  ELT L 165, 26.6.2008, lk 8.
      
         (*1)  Põhiseadusest tulenevaid nõudeid ei ole nimetatud.